Marianne Faithfull

Cantores ac actores o Loegr oedd Marianne Evelyn Gabriel Faithfull (29 Rhagfyr 1946 – 30 Ionawr 2025), yn fwyaf adnabyddus am ei chysylltiad â The Rolling Stones. Gyda'i sengl 1964, "As Tears Go By", daeth hi'n un o'r prif artistiaid benywaidd yn ystod Goresgyniad Prydain yn yr Unol Daleithiau.

Cafodd Faithfull ei geni yn Hampstead, Llundain, a dechreuodd ei gyrfa yn 1964 ar ôl mynychu parti ar gyfer y Stones, lle cafodd ei chyflwyno i Andrew Loog Oldham. Roedd ei halbwm cyntaf Marianne Faithfull (1965), yn llwyddiant masnachol ac yna nifer o albymau ar Decca Records. 

Ym 1965 daeth yn feichiog o ganlyniad i berthynas â'r canwr Americanaidd Gene Pitney. Cafodd erthyliad. Rhwng 1966 a 1970, cafodd berthynas â Mick Jagger. Ymddangosodd mewn ffilmiau fel I'll Never Forget What's'isname (1967), The Girl on a Motorcycle (1968) a Hamlet (1969). 

Yn 1979, wedi priodi y cerddor Ben Brierly, dychwelodd gyda'r albwm Broken English, a gafodd lawer o glod. 

Bu farw yn 78 oed.

 Cyfeiriadau 

Categori:Actorion ffilm benywaidd o Loegr
Categori:Cantorion benywaidd yr 21ain ganrif o Loegr
Categori:Cerddorion roc o Loegr
Categori:Genedigaethau 1946
Categori:Marwolaethau 2025
Categori:Pobl o Hampstead